**OBČINA RENČE-VOGRSKO PREDLOG OBČINSKI SVET**

*NASLOV:*

**SKLEP O SOGLASJU K EKONOMSKI CENI STORITVE »POMOČ DRUŽINI NA DOMU« IN K CENI ZA UPORABNIKE TE STORITVE V OBČINI RENČE-VOGRSKO**

*PRAVNA PODLAGA:*

* 43. člen Zakona o socialnem varstvu (Uradni list RS, št. 3/07 – uradno prečiščeno besedilo, 23/07 – popr., 41/07 – popr., 61/10 – ZSVarPre, 62/10 – ZUPJS, 57/12, 39/16, 52/16 – ZPPreb-1, 15/17 – DZ, 29/17, 54/17, 21/18 – ZNOrg, 31/18 – ZOA-A, 28/19, 189/20 – ZFRO in 196/21 – ZDOsk),
* 17. člen Pravilnika o metodologiji za oblikovanje cen socialno varstvenih storitev (Uradni list RS, št. 87/06, 127/06, 8/07, 51/08, 5/09 in 6/12),
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18).

*PREDLAGATELJ:*

Tarik Žigon, Župan

*PRIPRAVLJALEC:*

Župan, občinska uprava

*OBRAZLOŽITEV:*

**1. Ekonomska cena storitve**

Storitev »Pomoč družini na domu« je socialno varstvena storitev, ki jo je na podlagi 43. člena Zakona o socialnem varstvu (v nadaljevanju: Zakon) kot javno službo dolžna zagotavljati in organizirati lokalna skupnost. Določanje cene storitve in subvencionirane cene za uporabnika opredeljujejo naslednji predpisi:

* 99. člen Zakona določa, da občina storitev pomoč družini na domu financira najmanj v višini 50 % subvencije k ceni storitve in v višini, za katero je upravičenec oziroma drug zavezanec delno ali v celoti oproščen plačila.
* Pravilnik o metodologiji za oblikovanje cen socialno varstvenih storitev (v nadaljevanju: Pravilnik) za določitev cene storitve v 36. členu določa, da izvajalec vloži vlogo za soglasje k ekonomski ceni pri pristojnem organu pred začetkom izvajanja storitve.
* 40. člen Pravilnika določa način, po katerem mora izvajalec izvesti postopek usklajevanja ekonomskih cen storitve.
* 42. člen Pravilnika določa, da je izvajalec storitve dolžan pristojnemu organu pošiljati obvestilo o višini cene, usklajene v skladu z določbo 40. in 41. člena Pravilnika, v roku 15 dni od uskladitve.

(Uskladitev ekonomske cene storitve: Ko je cena določena, se jo na podlagi 40. in 41. člena Pravilnika o metodologiji za oblikovanje cen socialno varstvenih storitev usklajuje 1x letno, in sicer praviloma prvega marca, glede na letne rasti elementov cen. Letne rasti elementov cen enkrat letno, in sicer najkasneje do 15. februarja v letu, objavi minister, pristojen za socialno varstvo. Na podlagi 42. člena istega pravilnika je izvajalec storitve dolžan pristojnemu organu pošiljati obvestilo o višini cene, usklajene v skladu z določbo 40. in 41. člena tega pravilnika, v roku 15 dni od uskladitve. To pomeni, da se cena avtomatično revalorizira na podlagi količnika, ki ga v februarju določi minister.

Na podlagi postopka uskladitve cene po 40. in 41. členu Pravilnika v letu 2022 znaša trenutna cena pomoči na domu 23,89 EUR.)

V Občini Renče-Vogrsko od 1. 1. 2016 izvaja socialno-varstveno storitev »Pomoč družini na domu« Dom upokojencev Nova Gorica, na podlagi neposredne pogodbe. Storitev za povprečno od 39 do 46 uporabnikov mesečno izvaja 4,5 izvajalk neposredne oskrbe v rednem delovnem razmerju.

Izvajalec storitve »Pomoč družini na domu« Dom upokojencev Nova Gorica je Občini Renče-Vogrsko dne 11. 4. 2023 skladno z 42. členom Pravilnika dostavil dopis s predlogom cene storitve pomoči na domu za leto 2023 na podlagi uskladitve cene storitve v skladu s 40. členom Pravilnika. Izračun uskladitve cene je pripravljen na zakonsko predpisanih obrazcih na podlagi 12. člena Pravilnika in na podlagi povprečnih realiziranih stroškov za izvajanje storitve v letu 2022. Iz obračuna uskladitve izhaja, da usklajena ekonomska cene storitve za leto 2023 skladno s predpisi o uskladitvi ekonomske cene znaša 27,00 EUR in je za 13 % višja od sedanje cene.

Iz obrazložitve uskladitve cene izhaja, da je izvajalec v izračunu nove cene upošteval več izhodišč o dvigu stroškov storitve, izpostavljamo predvsem naslednja:

* Dvig izhodiščne bruto osnovne plače za delovno mesto socialni oskrbovalec za 3 plačne razrede (november 2021)
* Dvig nominalnih vrednosti posamičnih plačnih razredov (oktober 2022)
* Višje uvrstitve vodstvenih delovnih mest po Aneksu h Kolektivni pogodbi (januar 2023)
* Dvig minimalne plače
* Redna napredovanja v višji plačni razred
* Dodatki po Kolektivni pogodbi
* Višji regres za letni dopust
* Višji regres za prehrano

Cena je izračunana za 4, 5 zaposlene oskrbovalke, za povprečno 42 uporabnikov mesečno, za 105 efektivnih ur na oskrbovalko in za 0,3225 deleža strokovnega delavca za strokovno pripravo ter vodenje in koordiniranje.

Stroški za neposredno izvajanje storitve na domu uporabnikov so izračunani v višini 10.798,63 EUR na mesec.

Stroški strokovne priprave so izračunani v višini 1.025,12 EUR na mesec, stroški vodenja in koordiniranja pa so izračunani v višini 933,03 EUR na mesec.

Skupni stroški na podlagi izračunov izvajalca znašajo torej 12.756,78 EUR. V primeru subvencionirane cene za uporabnika v višini 5 EUR bi subvencija znašala 81,4 %, posledično bi mesečni račun izvajalca znašal povprečno 10.384 EUR. V primeru subvencionirane cene za uporabnika v višini 6 EUR bi subvencija znašala 77,78 %, posledično bi mesečni račun izvajalca znašal povprečno 9.922 EUR.

Račun za mesec marec pred dvigom ekonomske cene znaša 8.332,84 EUR.

**2. Subvencionirana cena za uporabnike storitve**

Cena, h kateri da občina soglasje, je osnova za določitev subvencije k ceni oz. cene za uporabnika. Subvencionirana cena je cena, ki jo izvajalcu za eno uro plača uporabnik. Občina je dolžna na podlagi 99. člena Zakona določiti najmanj v višini 50 % subvencije k ceni storitve.

Občina lahko določi tudi višjo subvencijo občine, kar pomeni dodatno znižanje plačil uporabnikov.

16. člen Pravilnika določa, da se lahko cena ure storitve, opravljene v nedeljo ali v nočnem času, poveča največ za 40 %, opravljene na dan državnega praznika in dela prostega dne pa največ za 50 %, in sicer glede na dejansko povečanje stroškov dela.

**2. 1 Sedanje stanje:**

Na podlagi zadnjega sklepa Občinskega sveta znaša subvencionirana cena za uporabnika, kot sledi:

* od ponedeljka do sobote 5,00 EUR na uro,
* ob nedeljah 7,00 EUR na uro in
* ob praznikih in drugih dela prostih dnevih 7,50 EUR na uro.

Ob pripravi tega gradiva znašajo subvencionirane cene za uporabnika po občinah, v katerih Dom upokojencev Nova Gorica izvaja storitev, kot sledi:

|  |  |  |  |  |  |
| --- | --- | --- | --- | --- | --- |
| 2022 | MONG veljavna od 1. 1. 2022 | BRDA  veljavna od 1. 1. 2021 | KANAL  veljavna od 1. 7. 2022 | MIREN  veljavna od 1. 5. 2021 | ŠEMPETER  veljavna od 1. 3. 2021 |
| delavnik | 5,00 | 5,11 | 5,00 | 4,30 | 3,50 |
| nedelja | 7,00 | 5,11 | 7,00 | 6,02 | 4,90 |
| prazniki | 7,50 | 5,11 | 7,50 | 6,45 | 5,25 |

V postopku priprave tega gradiva je strokovna služba družbenih dejavnosti pri preostalih občinah preverila tudi, kako v zvezi z dvigom ekonomske cene načrtujejo določitev subvencije ekonomske cene oz. subvencionirane cene za uporabnika. Dne 12. 5. so le s strani Občine Šempeter-Vrtojba potrdili, da bo predlagan dvig cene za uporabnika s 3,5 EUR na 4,00 EUR, v ostalih občinah pa dvig subvencionirane cene za uporabnike zaenkrat ni predlagan.

**2. 2 Subvencionirana cena za uporabnike po potrditvi nove ekonomske cene storitve:**

Gradivo za pripravo sklepa o soglasju k ekonomski ceni storitve »Pomoč družini na domu« in k ceni za uporabnike te storitve v Občini Renče-Vogrsko sta obravnavala Odbor za družbene dejavnosti in Odbor za gospodarstvo in proračun.

**Odbor za družbene dejavnosti:**

Članiodbora so na svoji 3. seji dne 11. 5. na podlagi obravnave sprejeli sklep, s katerim predlaga Občinskemu svetu, naj potrdi ekonomsko ceno v višini 27,00 EUR na uro; hkrati predlaga Občinskemu svetu, naj subvencionirana cena za uporabnike zaenkrat ostane na nivoju 5 EUR na uro, po preverbi sprejetih cen na sejah občinskih svetov ostalih občin pa se pristopi k ponovni obravnavi.

Subvencija k ceni za uporabnika bi znašala 81,4 %.

**Odbor za gospodarstvo in proračun:**

Članiodbora so se na svoji 3. seji dne 15. 5. na podlagi obravnave gradiva strinjali, da se subvencionirana cena za uporabnike s sedanjih 5 EUR dvigne na 6 EUR, in hkrati potrdili elaborat.

Subvencija k ceni za uporabnika bi znašala 77,78 %.

Ker sta odbora opredelila različni stališči glede določitve višine subvencionirane cene za uporabnike, sta za obravnavo na seji Občinskega sveta pripravljena dva predloga sklepa.

*OCENA STANJA:*

Zaradi bistveno povečanih stroškov storitve je potrebno določiti novo ekonomsko ceno, ki je v Občini Renče-Vogrsko kar za 13 % višja od sedanje. Izvajalec je novo ekonomsko ceno storitve izračunal za vse občine, v katerih izvajalec izvaja storitev Pomoč družini na domu, kar je razvidno iz naslednje tabele, katero nam je dne 24. 4. 2023 posredoval izvajalec:

Predlogi cen po občinah:

|  |  |  |
| --- | --- | --- |
| OBČINA | TRENUTNO VELJAVNA CENA v EUR | PREDLOG NOVE CENE v EUR |
| MESTNA OBČINA NOVA GORICA | ***24,37*** | ***26,85*** |
| OBČINA RENČE-VOGRSKO | ***20,79 oz. 23,89*** | ***27,00*** |
| OBČINA MIREN-KOSTANJEVICA | ***23,63*** | ***27,06*** |
| OBČINA ŠEMPETER-VRTOJBA | ***23,82*** | ***27,33*** |
| OBČINA KANAL OB SOČI | ***23,86*** | ***27,96*** |
| OBČINA BRDA | ***23,87*** | ***27,95*** |

*CILJI IN NAČELA:*

Postopki določanja ekonomske cene storitve Pomoč družini na domu in subvencionirane cene te storitve za uporabnika bodo usklajeni z veljavno zakonodajo.

*FINANČNE IN DRUGE POSLEDICE:*

Na podlagi sedanje cene plačujemo povprečno 8.300 EUR mesečno; proračunska sredstva v letu 2023 so na podlagi dosedanjih plačil načrtovana v višini 98.000 EUR, do vključno 19. maja bo porabljenih skupaj 38.726 EUR. Preostanek v višini 59.274 EUR zadošča še za plačilo 7 računov v letu 2023 v višini po 8.467,7 EUR.

Račun za mesec marec pred dvigom ekonomske cene znaša 8.332,84 EUR. V primeru, da:

* ostane cena za uporabnika 5 EUR, bi občina po uveljavitvi nove ekonomske cene plačevala povprečno okoli 2.000 EUR več na mesec,
* se cena za uporabnika poviša na 6 EUR, bi občina po uveljavitvi nove ekonomske cene plačevala povprečno okoli 1.590 EUR več na mesec.

Izvajalec je v obrazložitvi navedel, da je v izračunih upošteval tudi prispevek države v okviru 130. člena Zakona o dolgotrajni oskrbi, ki bi mesečno znašal povprečno do 1.098 EUR, vendar pa iz izstavljenih zadnjih računov izhaja, da država v letu 2023 trenutno ne zagotavlja teh sredstev.

Z dvigom ekonomske cene se bodo torej povečala tudi plačila s strani Občine Renče-Vogrsko; v primeru, da država ne bo prispevala k plačilu, bomo doplačevali povprečno med 1.590 EUR do 2.000 EUR mesečno. Posledično torej planirana proračunska sredstva ne bodo zadoščala za kritje vseh obveznosti občine v letu 2023.

Pripravila:

Vladka Gal Janeš

Višja svetovalka I za družbene dejavnosti

Predlog sklepa 1:

Na podlagi 43. člena Zakona o socialnem varstvu (Uradni list RS, št. 3/07 – uradno prečiščeno besedilo, 23/07 – popr., 41/07 – popr., 61/10 – ZSVarPre, 62/10 – ZUPJS, 57/12, 39/16, 52/16 – ZPPreb-1, 15/17 – DZ, 29/17, 54/17, 21/18 – ZNOrg, 31/18 – ZOA-A, 28/19, 189/20 – ZFRO in 196/21 – ZDOsk), 17. člena Pravilnika o metodologiji za oblikovanje cen socialno varstvenih storitev (Uradni list RS, št. 87/06, 127/06, 8/07, 51/08, 5/09 in 6/12), in 18. člena Statuta Občine Renče - Vogrsko (Uradni list RS, št. 22/12 – uradno prečiščeno besedilo, 88/15 in 14/18) je Občinski svet Občine Renče-Vogrsko na \_\_\_\_\_\_\_\_ seji dne \_\_\_\_\_\_\_\_\_sprejel naslednji

**SKLEP**

1.

Ekonomska cena storitve »Pomoč družini na domu« znaša od 1. 3. 2023 dalje 27,00 EUR na uro.

2.

V izračunu ekonomske cene je upoštevana redna zaposlitev štirih in pol oskrbovalk za nedoločen čas, 0,2100 strokovnega delavca za strokovno pripravo in 0,1125 strokovnega delavca za vodenje in koordiniranje.

3.

Subvencionirana cena za uporabnike od 1. 6. 2023 dalje znaša:

* od ponedeljka do sobote 5,00 EUR na uro,
* ob nedeljah 7,00 EUR na uro in
* ob praznikih in drugih dela prostih dnevih 7,50 EUR na uro.

4.

Ta sklep prične veljati takoj in se objavi v Uradnih objavah Občinskega lista.

Številka:

Datum:

Tarik Žigon, l. r.

Župan

Predlog sklepa 2:

Na podlagi 43. člena Zakona o socialnem varstvu (Uradni list RS, št. 3/07 – uradno prečiščeno besedilo, 23/07 – popr., 41/07 – popr., 61/10 – ZSVarPre, 62/10 – ZUPJS, 57/12, 39/16, 52/16 – ZPPreb-1, 15/17 – DZ, 29/17, 54/17, 21/18 – ZNOrg, 31/18 – ZOA-A, 28/19, 189/20 – ZFRO in 196/21 – ZDOsk), 17. člena Pravilnika o metodologiji za oblikovanje cen socialno varstvenih storitev (Uradni list RS, št. 87/06, 127/06, 8/07, 51/08, 5/09 in 6/12), in 18. člena Statuta Občine Renče - Vogrsko (Uradni list RS, št. 22/12 – uradno prečiščeno besedilo, 88/15 in 14/18) je Občinski svet Občine Renče-Vogrsko na \_\_\_\_\_\_\_\_ seji dne \_\_\_\_\_\_\_\_\_sprejel naslednji

**SKLEP**

1.

Ekonomska cena storitve »Pomoč družini na domu« znaša od 1. 3. 2023 dalje 27,00 EUR na uro.

2.

V izračunu ekonomske cene je upoštevana redna zaposlitev štirih in pol oskrbovalk za nedoločen čas, 0,2100 strokovnega delavca za strokovno pripravo in 0,1125 strokovnega delavca za vodenje in koordiniranje.

3.

Subvencionirana cena za uporabnike od 1. 6. 2023 dalje znaša:

* od ponedeljka do sobote 6,00 EUR na uro,
* ob nedeljah 8,40 EUR na uro in
* ob praznikih in drugih dela prostih dnevih 9,00 EUR na uro.

4.

Ta sklep prične veljati takoj in se objavi v Uradnih objavah Občinskega lista.

Številka:

Datum:

Tarik Žigon, l. r.

Župan